ප්‍රධානම කාරණය තමයි අලි බලන්න යන වෙලාව. හවස 4-5 වගේ වෙද්දී අලි ඇත්තු වැව් පිටියට ගොඩ වෙනවා. වතුර බීලා 5.30 -6 වගේ වෙද්දී ආපහු කැලේට යනවා. ඒ නිසා මින්නේරිය වනෝද්‍යානයේ පිවිසුම් දොර ළඟට හවස 3 වෙද්දිවත් ගිහින් ඉන්න. ඒ වගේම ඔබට ඔබ එහි යන්නේ ජිප් රථයක් වගේ එකක නම් ඒකෙන් වනෝද්‍යානය ඇතුළට යන්න අවසර ගන්න පුළුවන්. ඒකට යම් මුදලක් ගෙවන්න ඕන. හැබැයි වාහනයේ ආරක්ෂාවටත්, පහසුවෙන් අලි සිටින ස්ථාන සොයා ගැනිමටත්, කැලෑව ඇතුළේ පාරවල් නොදැන අතරමං නොවීමටත් හොඳම දේ තමයි සෆාරි ජිප් රථයක සේවාව ලබාගැනීම. අපි කණ්ඩායම සීගිරියේ ඉඳලම මින්නේරිය බලන්න ජිප් රථයක් රැපියල් 3500ක වගේ මිලකට සපයා ගත්තා. ඒ කියන්නේ ඔබට ඊට වඩා අඩුවට අනිවාර්යෙන්ම සපයා ගන්න පුළුවන්. ප්‍රවේශම්වීමේ ගාස්තු, වාහනයට ගෙවන ටිකට්පත් ආදිය ඔබම මිලදී ගන්න ඕනෑ. වනාන්තරය කියන්නේ අපි ගිහින් එන තැනක් වුණාට වන සතුන්ට ඒ ඔවුන්ගේ නි‍වස. අනුන්ගේ ගෙදරකට ගිහින් හැසිරෙන විදියට අපි නොකිව්වට වැදගත් ඔබ ඒක දන්නවා. අන්න ඒ විදියට ගිහින් හැසිරිලා එන්න.
අලි ඇත්තු වතුර බීලා කැලේට යන වේලාව කියද?
5.30 -6 වගේ